અમદાવાદ: ૧૬ જૂનથી સરકારની નીતિ મુજબ રોજ પેટ્રોલ-ડીઝલના ભાવમાં વધારો થઇ રહ્યો છે. જોકે વૈશ્વિક બજારમાં ક્રૂડના ભાવમાં ઘટાડો નોંધાયો હોવા છતાં ઓઇલ કંપનીઓ દ્વારા પાછલા કેટલાય સમયથી પેટ્રોલ-ડીઝલના ભાવમાં એકતરફી વધારો કરી રહી છે. ૧૦ જુલાઇ બાદ ડીઝલના ભાવમાં અત્યાર સુધીમાં રૂ. ૪.૪૦ કરતા પણ વધુનો પ્રતિલિટરે વધારો જોવાઇ ચૂક્યો છે. હાલ અમદાવાદના બજારોમાં ડીઝલનો ભાવ પ્રતિલિટર રૂ. ૬૪.૯૨ની ઉપર પહોંચી ગયો છે.